D acu i ilaqen i wakken ad nemyeḥmal? Ilaq, ad nemyusan, maca nekkni ur nemyusan ara. Ma tseqsaḍ tameṭṭut taqbaylit d anwa-t urumi. Ad d-tini, d yiwen n ufuḥan, d argaz icebḥen, yesɛan aṭas n lǧahd, maca ur yesɛi ara rraḥma, yerna d aḥraymi. D tiḥerci i d-yugem seg ciṭan. Acu i tettraǧu seg urumi-nni, ur tettraǧu kra n wayen yelhan. ur teḥwaǧ ara tikciines, yettabaɛ rregmat. D anwa-t uzzayri deg tmuɣli n urumi? d aqadum n lḥif, tameṭṭut telha akn i leqdic n uxxam. D amdan yessewhamen, yesɛa leɛwayed yemxallafen, lehdur-is ur ttwafehmen ara. D win yumsen, ur nettuɛacer ara. D amdan yellan weḥd-s, anef-as ad yeqqim anida yella. S i d-yekka wayen n dir, fiḥel ma nennuda anida nniḍen, yeqqim-d kan, ad nemger lkerh-nni i nezraɛ, dayen yemxallafen ɣef tayri.